pythainlp/thai-wiki-dataset-v3 huggingface dataset:
เพนกวินน้อย

เพนกวินน้อย หรือ เพนกวินนางฟ้า หรือ เพนกวินสีน้ำเงิน หรือ เพนกวินสีน้ำเงินน้อย ( Little penguin, Fairy penguin, Blue penguin, Little blue penguin; ) เป็นเพนกวินชนิดหนึ่ง
เพนกวินน้อย จัดเป็นเพนกวินชนิดที่มีขนาดเล็กที่สุดในบรรดาเพนกวินทั้งหมด มีความสูงประมาณ 33 เซนติเมตร (13 นิ้ว) จนถึงประมาณ 43 เซนติเมตร น้ำหนักเพียง 1.5 กิโลกรัม (ขนาดแตกต่างกันตามแต่ละชนิดย่อย) นอกจากนี้แล้วยังมีชื่อเป็นภาษาพื้นเมืองต่าง ๆ เช่น โครัว (Kororā) ในภาษามาวรี และปิงกูวโน เปงเกโย (Pingüino pequeño) หรือ ปิงกูวโน อาซูล (Pingüino azul) ในภาษาสเปน ในชิลี
เพนกวินน้อย มีขนที่ส่วนหลังสีฟ้าหรือสีน้ำเงิน มีจะงอยปากสั้นสีดำ และเป็นเพนกวินเพียงชนิดเดียวที่เมื่อเดินแล้ว หัวจะทิ่มลงไปข้างหน้า ไม่ตั้งตรงเหมือนเพนกวินทั่วไป พบกระจายพันธุ์ในหลายพื้นที่ของออสเตรเลีย, นิวซีแลนด์ รวมถึงบางแห่งในชิลี ซึ่งสำหรับออสเตรเลียแล้วถือเป็นเพนกวินเพียงชนิดเดียวเท่านั้นที่พบได้ในประเทศ โดยแหล่งที่สามารถพบเพนกวินน้อยได้มากที่สุดแห่งหนึ่ง คือ เกาะฟิลิป ในรัฐวิคตอเรีย
เพนกวินน้อย เป็นเพนกวินที่ออกหากินในเวลากลางคืน ว่ายน้ำได้เร็วประมาณ 8 กิโลเมตร/ชั่วโมง และมีระยะทางหากินไกลได้ถึง 200 กิโลเมตร แต่โดยปกติแล้วจะดำน้ำได้ไม่ลึกเกินกว่า 2 เมตร อัตราโดยเฉลี่ยประมาณ 21 วินาที แต่ก็มีรายงานว่าสามารถดำได้ลึกและนานกว่านั้น ศัตรูตามธรรมชาติของเพนกวินน้อยมีมากกว่าเพนกวินชนิดอื่น ๆ เนื่องจากมีตัวขนาดเล็กกว่า
เพนกวินน้อย เป็นเพียงเพนกวินชนิดเดียวที่อาศัยอยู่ในพื้น ๆ ที่ไม่มีน้ำแข็ง มีการผสมพันธุ์ได้ตลอดทั้งปี วางไข่ครั้งละ 2 ฟอง โดยการขุดโพรงในพื้นทรายในป่าละเมาะใกล้ทะเล หรือตามใต้ถุนบ้านเรือนผู้คน พ่อแม่นกจะช่วยกันเลี้ยงดูลูก ซึ่งบางครั้งลูกนกที่อ่อนแอจะตายไป เพื่อเป็นการส่งเสริมให้ลูกนกตัวที่แข็งแรงกว่าได้รับอาหารเต็มที่ เพื่อที่จะเติบโตต่อไปได้อย่างสมบูรณ์ 

มีอายุขัยโดยเฉลี่ย 6.5–7 ปี  แต่พบที่มีอายุมากที่สุดในสถานที่เลี้ยงถึง 25 ปี
บนบกเพนกวินน้อยอาศัยอยู่ในหลุมบนพื้นดินที่รู้จักกันในชื่อโพรง โพรงเหล่านี้เป็นสถานที่ให้เพนกวินตัวเล็ก ๆ ได้พักผ่อนทำรังและลอกคราบ โพรงยังให้ความคุ้มครองจากผู้ล่าและความร้อนสูง ในขณะที่อยู่บนบกเพนกวินตัวน้อยจะยังคงอยู่ในโพรงในช่วงกลางวันเพื่อหลีกเลี่ยงการล่า เพนกวินอาจใช้เวลาระหว่างหนึ่งวันถึงหนึ่งเดือนในทะเลทั้งนี้ขึ้นอยู่กับฤดูกาล เมื่อเพนกวินตัวน้อยกำลังผสมพันธุ์พวกมันจะกลับไปฟักไข่และเลี้ยงลูกไก่เป็นประจำ ในช่วงฤดูหนาวเพนกวินตัวน้อยใช้เวลาในการไล่ปลาทะเลและกลับไปพักผ่อนและบูรณะโพรงของมัน
เพนกวินตัวน้อยใช้เวลาประมาณ 80% ของชีวิตพวกเขาในทะเลกลับไปยังดินแดนเพื่อผสมพันธุ์ลอกคราบและพักผ่อน นักวิจัยใช้ดาวเทียมและตัวติดตามจีพีเอสเพื่อบันทึกว่าเพนกวินไปที่ไหน การติดตามดาวเทียมจาก Phillip Island Nature Parks แสดงให้เห็นว่าเพนกวินตัวน้อยของ Phillip Island ว่ายน้ำเฉลี่ย 15 ถึง 50 กิโลเมตร(9-31 ไมล์)ต่อวัน ซึ่งรวมถึงการดำน้ำขึ้นลงตามที่พวกเขามองหาปลา ดำน้ำเพนกวินที่ลึกที่สุดที่บันทึกไว้คือ 72 เมตร ค่าเฉลี่ยการดำน้ำเพื่อค้นหาปลาอยู่ระหว่าง 5 และ 20 เมตร
Penguins มีการดัดแปลงมากมายสำหรับชีวิตในทะเลรวมไปถึง:
ดัดแปลงปีกเรียกว่าครีบเพื่อ'บิน'ผ่านน้ำ
ต่อมเพื่อแพร่กระจายน้ำมันเช่นความยั่งยืนเหนือขนของพวกเขาเมื่อก่อนที่จะช่วยให้พวกเขากันน้ำ
รูปร่างเพรียว
ขนกันน้ำ(ชั้นนอก)
ชั้นที่อยู่ติดกับผิวหนังเพื่อดักอากาศและทำให้ร่างกายอบอุ่น
==อ้างอิง==
==แหล่งข้อมูลอื่น==
ข้อมูลเพิ่มเติม 
เพนกวิน
สัตว์ที่พบในประเทศออสเตรเลีย
นกในประเทศนิวซีแลนด์
นกที่บินไม่ได้
นกดำน้ำน้อยดี

นกดำน้ำน้อยดี (Good little diver) เป็นนกประเภทเพนกวินสกุลหนึ่ง ใช้ชื่อสกุลว่า Eudyptula เป็นเพนกวินที่พบกระจายพันธุ์ได้ในออสเตรเลีย, นิวซีแลนด์, ทัสมาเนีย และหมู่เกาะแชทัม
เป็นเพนกวินขนาดเล็กที่สุด ในบางข้อมูลจัดให้มีเพียงแค่ชนิดเดียว  แต่นักวิทยาศาสตร์บางคนเชื่อว่ามีชนิดที่แยกจากกัน แต่บางคนอาจจะเชื่อว่าเป็นเพียงชนิดย่อย บางคนเชื่อว่าเป็นเพียงความแตกต่างกันทางมอร์พ จากการวิเคราะห์ไมโตคอนเดรียดีเอ็นเอ แสดงให้เห็นว่ามีแน่นอน 2 ชนิดที่เกี่ยวข้องกัน
โดยที่สกุลนี้แยกตัวออกมาจากสกุล Spheniscus เมื่อ 25 ล้านปีก่อน และมีสายวิวัฒนาการของตนเองเมื่อ 2.7 ล้านปีก่อน
==การจำแนก==
Eudyptula Bonaparte, 1856
*Eudyptula minor
*Eudyptula albosignata
**Eudyptula albosignata albosignata'
==อ้างอิง==
==แหล่งข้อมูลอื่น==
เพนกวิน
Eudyptula
Eudyptula
มิสเตอร์แสบร้ายเกินพิกัด 2

มิสเตอร์แสบร้ายเกินพิกัด 2 (Despicable Me 2) เป็นภาพยนตร์คอมพิวเตอร์แอนิเมชัน 3 มิติ แนวครอบครัวแอกชั่นตลกอเมริกันในปี 2013 ซึ่งเป็นภาคต่อจากมิสเตอร์แสบร้ายเกินพิกัด ในปี 2010 ผลิตโดย อิลลูมิเนชั่น เอ็นเตอร์เทนเมนต์ และจัดจำหน่ายโดย ยูนิเวอร์แซลสตูดิโอส์ กำกับโดย เพอร์เร คอฟฟิน และคริส รีเนาด์ และเขียนโดย ชินโก พอล และเคน ดอรีโอ ออกฉายครั้งแรกรอบปฐมทัศน์ที่ออสเตรเลียเมื่อวันที่ 5 มิถุนายน ค.ศ. 2013 ต่อมาฉายที่อเมริกาในวันที่ 3 กรกฎาคม ค.ศ. 2013
==นักพากย์==
สตีฟ คาเรลล์ พากย์เป็น เฟลูเนียส กรู ตัวเอกของเรื่อง อดีตวายร้าย
คริสเตน วิก พากย์เป็น ลูซี ไวลด์ สายลับสวยแซ่บจาก องค์กรต่อต้านวายร้าย วิก เคยพากย์เป็น มิสแฮตตี้ ในภาคแรก
เบนจามิน แบรตต์ พากย์เป็น เอดูอาร์โด เปเรซ/เอล มาโช เจ้าของร้านอาหารเม็กซิกัน แต่อีกด้านนึงเป็นวายร้ายที่ทุกคนเชื่อว่าตายไปแล้ว
มิรานดา คอสโกรฟ พากย์เป็น มาร์โก ลูกเลี้ยงคนโตของกรู
เอลซี ฟิชเชอร์ พากย์เป็น แอ็กเนส ลูกเลี้ยงคนเล็กของกรู ชอบตุ๊กตายูนิคอร์นมากเป็นพิเศษ
ดานา ไกเออร์ พากย์เป็น เอดิธ ลูกเลี้ยงคนกลางของกรู มีลักษณะนิสัยคล้ายกับทอม
รัสเซลล์ แบรนด์ พากย์เป็น ดร.เนฟาริโอ นักประดิษฐ์อุปกรณ์ให้กรูในภาคแรก แต่ย้ายไปอยู่ข้างเอล มาโช ในภาคนี้ จากนั้นย้ายมากลับข้างกรูอีกครั้ง
เคน จอง พากย์เป็น ฟลอยด์ อินทรีซัง เจ้าของร้านวิกผม
สตีฟ คูแกน พากย์เป็น ไซลัส แรมบอตทอม หัวหน้าองค์กรต่อต้านวายร้าย
มอยเสส เอรีอาส พากย์เป็น อันโตนิโอ เปเรซ ลูกชายของเอดูอาร์โด
เนซิม เพดราด พากย์เป็น จิลเลียน เพื่อนเก่าของกรู
คริสเทน ชาล พากย์เป็น แชนนอน เพื่อนของจิลเลียน
เพอร์เร คอฟฟิน พากย์เป็น มินเนียน (สมุน) และอีวิลมินเนียน (สมุนสีม่วง) 
คริส รีเนาด์ พากย์เป็น มินเนียน อีวิลมินเนียน และพนักงานร้านอิตาเลียน
==อ้างอิง==
==แหล่งข้อมูลอื่น==
'
ภาพยนตร์ 3 มิติในปี พ.ศ. 2556
ภาพยนตร์ภาษาอังกฤษ
ภาพยนตร์อเมริกัน
ภาพยนตร์แอนิเมชันอเมริกัน
ภาพยนตร์อเมริกัน 3 มิติ
ภาพยนตร์ตลกอเมริกัน
ภาพยนตร์คอมพิวเตอร์แอนิเมชัน
ภาพยนตร์โดยยูนิเวอร์แซลพิกเจอส์
ภาพยนตร์แอนิเมชันยูนิเวอร์แซลพิกเจอส์
ภาพยนตร์โดยอิลลูมิเนชันเอ็นเตอร์เทนเมนต์
มิสเตอร์แสบร้ายเกินพิกัด
เดอะ วูล์ฟเวอรีน

เดอะวูล์ฟเวอรีน (The Wolverine) เป็นภาพยนตร์ซูเปอร์ฮีโรอเมริกัน-ออสเตรเลียนในปี 2013 โดยสร้างมาจากตัวละครในมาร์เวลคอมิกส์ วูล์ฟเวอรีน ออกฉายครั้งแรกในโรงภาพยนตร์เมื่อวันที่ 24 กรกฎาคม ค.ศ. 2013 ในตลาดต่างประเทศ 25 กรกฎาคม ค.ศ. 2013 ในประเทศออสเตรเลีย 26 กรกฎาคม ค.ศ. 2013 ในประเทศสหรัฐอเมริกา
== นักแสดง ==
== การเปิดตัว ==
เดอะวูล์ฟเวอรีน ได้รับการเปิดตัวที่โรงภาพยนตร์ในระบบ 2 มิติ และ 3 มิติ ณ วันที่ 24 กรกฎาคม ค.ศ. 2013 ในตลาดต่างประเทศ และเมื่อวันที่ 25 กรกฎาคม ค.ศ. 2013 ในประเทศออสเตรเลีย ภาพยนตร์ชุดนี้จะได้รับการเปิดตัว ณ วันที่ 26 กรกฎาคม ค.ศ. 2013 ในสหรัฐอเมริกาและประเทศอินเดีย ภาพยนตร์ชุดนี้ได้รับการจำหน่ายโดยทเวนตี้ เซ็นจูรี่ ฟ็อกซ์ และใช้ชื่อในเวอร์ชันภาษาสเปนกับอดีตสหภาพโซเวียตว่า วูล์ฟเวอรีน: อิมมอร์ทัล
== การตอบรับ ==
ณ วันที่ 25 กรกฎาคม ค.ศ. 2013 ภาพยนตร์ชุดนี้ได้รับความเห็นจากนักวิจารณ์โดยทั่วไปในเชิงบวก ผลรวมวิจารณ์ภาพยนตร์จากเว็บไซต์รอตเทนโตเมโตแสดงความเห็นในเชิงบวก 73 เปอร์เซ็นต์โดยอิงจาก 60 ความคิดเห็น ซึ่งมีค่าเฉลี่ยคะแนนที่ 6.6 เต็ม 10 โดยฉันทามติทางเว็บไซต์ได้แสดงความเห็นว่า "แม้อาจต้องทนต่อความแปลกจากการ์ตูนรูปแบบเดิม แต่วูล์ฟเวอรีนก็เป็นหนึ่งในภาพยนตร์ที่ยึดตามหนังสือการ์ตูนได้โดยรักษาความบันเทิงให้แก่ผู้ชมไว้อย่างประจวบเหมาะ ซึ่งไม่ใช่เพียงความสำเร็จเล็ก ๆ เมื่อพิจารณาถึงลักษณะความเป็นภาพยนตร์ที่หนักแน่น" โดยทางเว็บไซต์ได้แสดงรายการตอบรับของผู้ชมในเชิงบวกที่ 86 เปอร์เซ็นต์ ด้วยคะแนนเฉลี่ย 4.3 เต็ม 5  ปัจจุบันภาพยนตร์ชุดนี้ได้รับคะแนนที่ 54 เต็ม 100 จากการรวบรวมของเว็บไซต์เมตาคริติก
== การเข้าฉายในประเทศไทย ==
ภาพยนตร์ เดอะวูล์ฟเวอรีน เข้าฉายในประเทศไทยวันที่
25 กรกฎาคม พ.ศ. 2556 ก่อนฉายใน ประเทศสหรัฐอเมริกา
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ  
ภาพยนตร์ 3 มิติในปี พ.ศ. 2556
ภาพยนตร์โดยทเวนตีธ์เซนจูรีฟอกซ์
ภาพยนตร์เอ็กซ์เมน
ภาพยนตร์ภาคต่อ
ภาพยนตร์ที่มีฉากในประเทศญี่ปุ่น
ภาพยนตร์ที่มีฉากในยูคอน
ภาพยนตร์ที่ถ่ายทำในประเทศออสเตรเลีย
ภาพยนตร์ที่ถ่ายทำในประเทศญี่ปุ่น
ภาพยนตร์นินจา
ภาพยนตร์ซามูไร
ภาพยนตร์ยากูซ่า
ภาพยนตร์ภาคแยก
ภาพยนตร์ที่มีเนื้อหาเกี่ยวกับการทิ้งระเบิดปรมาณูที่ฮิโรชิมะและนางาซากิ
เจอา

คิม ฮโย-จิน (Kim  Hyo-jin ;18 กันยายน 2524 – )หรือชื่อในการแสดงว่า เจอา เป็นนักร้อง ชาวเกาหลีใต้ รู้จักำในสถานะหัวหน้าวงบราวน์อายด์เกิลส์   As a solo artist, she has contributed numerous songs to various soundtracks.
==ประวัติ==
เจอา เกิดวันที่ 18 กันยายน 2524 ที่โซล ประเทศเกาหลีใต้ ก่อนที่เจอาเปิดตัวเป็น Brown Eyed Girls เจอาเคยเป็นสมาชิกของวง  OST group 3point  แต่เจอาใช้ชื่อ คิม ฮโย-จิน(ชื่อเกิด)ของเธอนั่นเอง เจอาเป็นคนสุดท้ายที่ปล่อยอัลบั้มเดียว
===ชีวิตส่วนตัว===
ต้นสังกัดของเธอได้ออกมาบอกว่า เจอา เธอได้ออกเดทกับโปรดิวเซอร์ กับค่าย  YG Entertainment ชื่อว่า Choi Pil Kang (also known as PK) มาเป็นเวลาสามปีแล้ว และได้รับการยืนยันจากทวิตเตอร์ของเธอเองด้วย
==ผลงาน==
===ซิงเกิล===
===as H.J===
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#B0C4DE" align="center"
! ปี
! ชื่อเพลง
! ชื่อละคร/ภาพยนตร์
! หมายเหตุ
|-
|  rowspan = "1" | 2549
|  "Prayer" (기도)
|  Tree of Heaven
|
|-
|}
===เพลงประกอบละคร/ภาพยนตร์===
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#B0C4DE" align="center"
! ปี
! ชื่อเพลง
! ชื่อละคร /ภาพยนตร์
! หมายเหตุ
|-
|  rowspan = "1" | 2550
| "Have Sorrow" (애상가)
|  The King and I
|
|-
| rowspan = "2" |2551
| "Hateful Love"
(with Black Pearl)
| East of Eden
|
|-
|"Much Love" (다애/多愛)
| The Kingdom of The Winds
|
|-
|  rowspan = "3" | 2553
| "Harmony" (하모니)
|  Harmony
|
|-
| "Stray Child" (미아)
| The Slave Hunters
|
|-
| Poison"
| The Fugitive: Plan B
|
|-
|  rowspan = "1" | 2554
| "Fool For You" (그대 바보)
| Padam Padam
|
|-
|  rowspan = "1" | 2555
| "Because of You" (너 때문에)
| History of a Salaryman
|
|-
|  rowspan = "1" | 2556
| Secret Note" (비밀노트)
| History of a Salaryman
|
|-
|}
==ผลงานอื่น==
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#B0C4DE" align="center"
! ปี
! ชื่อเพลง
! ชื่อศิลปิน
! หมายเหตุ
|-
|  rowspan = "1" | 2553
| feat. face 2 face
| รัฐภูมิ โตคงทรัพย์
|  ร้องร่วม ฟลิ์ม
|-
|}
==อัลบั้ม==
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#B0C4DE" align="center"
! ปี
! ชื่ออัลบัม
! หมายเหตุ
|-
| 2556
| Just JeA
| จำหน่าย วันที่ 4 มกราคม 2556
|-
|}
==อ้างอิง==
นักแต่งเพลงชาวเกาหลีใต้
บุคคลจากโซล
นักร้องเกาหลีใต้
ไอดอลหญิงชาวเกาหลีใต้
นักร้องป็อปหญิงชาวเกาหลีใต้
กรมหมื่นนรินทรพิทักษ์

กรมหมื่นนรินทรพิทักษ์ หรือ พระองค์เจ้า กรมหมื่นนรินทรพิทักษ์ เป็นพระภัสดาในพระเจ้าไปยิกาเธอ กรมหลวงนรินทรเทวี ทั้งเป็นต้นราชสกุล นรินทรกุล ณ อยุธยา
== พระประวัติ ==
กรมหมื่นนรินทรพิทักษ์ มีพระนามเดิมว่า มุก (บางแห่งสะกดว่า มุข) เป็นบุตรของเจ้าพระยามหาเสนาบดี (ผล) มีน้องชายคือเจ้าพระยาอภัยราชา (ปิ่น) ซึ่งเป็นบิดาของเจ้าพระยาบดินทรเดชา (สิงห์ สิงหเสนี)
หลังจากที่มุกเสกสมรสกับพระเจ้าน้องนางเธอ พระองค์เจ้ากุ จึงได้ถูกเรียกว่าหม่อมมุก เพราะเป็นชายผู้ดี ต่อมาได้รับโปรดเกล้าฯ ให้เป็น กรมหมื่นนรินทรพิทักษ์ มีพระโอรส 2 พระองค์  คือ
พระสัมพันธวงศ์เธอ พระองค์เจ้าฉิม กรมหมื่นนรินทรเทพ
พระสัมพันธวงศ์เธอ พระองค์เจ้าเจ่ง กรมหมื่นนเรนทร์บริรักษ์
กรมหมื่นนรินทรพิทักษ์ สิ้นพระชนม์เมื่อเดือน 5 จ.ศ. 1179 ตรงกับ พ.ศ. 2360 และพระราชทานเพลิงพระศพ ณ วัดราชบุรณะ วันพุธที่ 14 พฤษภาคม พ.ศ. 2360 ผู้สืบสันดานของพระองค์กับกรมหลวงนรินทรเทวี คือราชสกุล นรินทรกุล ณ อยุธยา
== พระเกียรติยศ ==
== พระอิสริยยศ ==
ไม่ปรากฏ : หม่อมมุก
สมัยรัชกาลที่ 1 : พระองค์เจ้ามุก กรมหมื่นนรินทรพิทักษ์
==อ้างอิง==
== ดูเพิ่ม ==
พระปฐมวงศ์ในพระบรมราชวงศ์จักรี
รัชกาลที่ 1
กรมหมื่น
ราชสกุลนรินทรกุล
บุคคลในประวัติศาสตร์กรุงรัตนโกสินทร์
ไบแซนเทียม ล่าแวมไพร์อมตะ

ไบแซนเทียม ล่าแวมไพร์อมตะ (Byzantium) เป็นภาพยนตร์แนวแฟนตาซีสยองขวัญอังกฤษ-ไอร์แลนด์ กำกับโดย Neil Jordan ออกฉายครั้งแรกเมื่อวันที่ 9 กันยายน ค.ศ. 2012 ,31 พฤษภาคม ค.ศ. 2013 ในสหราชอาณาจักร และ28 มิถุนายน ค.ศ. 2013 ในสหรัฐอเมริกา
==เรื่องย่อ==
==อ้างอิง==
==แหล่งข้อมูลอื่น==
Filmed in Hastings (UK) - http://www.famouslyhastings.com/visit/byzantium/
ภาพยนตร์ภาษาอังกฤษ
รับคำท้าจากพระเจ้า

รับคำท้าจากพระเจ้า (Only God Forgives) เป็นภาพยนตร์แนวอาชญากรรมสยองขวัญฝรั่งเศส-เดนมาร์กในปี 2013 เขียนและกำกับโดย Nicolas Winding Refn ภาพยนตร์เรื่องนี้ถ่ายทำในกรุงเทพมหานคร ,ประเทศไทย ออกฉายครั้งแรกเมื่อวันที่ 22 พฤษภาคม ค.ศ. 2013
==เรื่องย่อ==
== เพลงประกอบภาพยนตร์ ==
เธอคือความฝัน โดย พราว
ใจอ่อน ขับร้องโดย รฐา โพธิ์งาม (ต้นฉบับขับร้องโดย ฝน ธนสุนทร)
ลืมไม่ลง ขับร้องโดย วิทยา ปานศรีงาม (ต้นฉบับขับร้องโดย สุรพล สมบัติเจริญ)
==อ้างอิง==
==แหล่งข้อมูลอื่น==
ภาพยนตร์เดนมาร์ก
ภาพยนตร์ฝรั่งเศส
ภาพยนตร์ไทย
ภาพยนตร์ภาษาอังกฤษ
ภาพยนตร์ภาษาไทย
ภาพยนตร์ที่มีฉากในประเทศไทย
ภาพยนตร์ที่มีฉากในกรุงเทพมหานคร
ภาพยนตร์ที่ถ่ายทำในกรุงเทพมหานคร
ภาพยนตร์นอกกระแส
แหยมยโสธร 3

แหยมยโสธร 3 เป็น ภาพยนตร์ไทยแนวตลกสนุกสนาน เป็นภาคต่อของ แหยมยโสธร 2 ออกฉายเมื่อวันที่ 8 สิงหาคม พ.ศ. 2556 กำกับและนำแสดงโดย เพ็ชรทาย วงษ์คำเหลา และร่วมแสดงโดย เจเน็ต เขียว, แวววาว วงษ์คำเหลา,อนุวัฒน์ ทาระพันธุ์, เพทาย วงษ์คำเหลา, กฤตฤทธิ์ บุตรพรม, อิงฟ้า เกตุคำ, รัตติยาภรณ์ ภักดีล้น, จิตรลดาพร กันหาวรรค และเฉิน เชิญยิ้ม ภาพยนตร์ทำรายได้ 64 ล้านบาท
==เรื่องย่อ==
เวลาแห่งความสุขก็ได้ล่วงเลยผ่านฝน ผ่านหนาว ผ่านร้อนมาอีกหลายฤดู "กำนันแหยม” (หม่ำ จ๊กมก) ผู้มีรักจริงกับ “คุณนายเจ้ย” (เจเน็ต เขียว) สาวผู้รักมั่นคงมิเคยเสื่อมคลาย ลูกๆ ก็โตจนเรียนจบหรือไม่ก็ออกเรือนกันไปหมด เหลือแค่เพียง “คำผาน” (เพทาย วงษ์คำเหลา) ที่ยังเรียนไม่จบ ซ้ำชั้น ม.ศ.5 มาสามปี สร้างความกังวลใจให้กับกำนันแหยมและเจ้ยเรื่อยมา
จนกระทั่ง “คฑาเทพ” (ลิขิต บุตรพรม) ลูกชายอีกคนของกำนันแหยมกำลังจะเรียนจบด้านกฎหมายได้กลับมาเยี่ยมบ้านช่วงปิดเทอม ในระหว่างเดินทางกลับบ้านนั้นคฑาเทพก็ได้พบกับ “รำพัน” (อิงฟ้า เกตุคำ) หญิงสาวที่เดินทางกลับมาพร้อมกันโดยบังเอิญ และทั้งคู่ก็ตกหลุมรักกันตั้งแต่แรกเห็น ความรักของทั้งคู่คงจะผลิบานอย่างที่ควรจะเป็น หากแต่ว่า...รำพันดันเป็นลูกสาวคนโตของ “กำนันปอย” (เฉิน เชิญยิ้ม) เพื่อนรักเพื่อนแค้นในอดีตที่ไปแย่งแฟนเก่าของแหยมมา นั่นคือ “คุณนายรำพึง” (เอ็นดู วงษ์คำเหลา) ซึ่งยังมี “รำเพย” (รัตติยาภรณ์ ภักดีล้น) ลูกสาวอีกคนที่เป็นถึงดาวประจำโรงเรียนที่คำผานดันตกหลุมรักเข้าให้อีก แล้วมีหรือที่คำผานจะพลาดการชิงชัยรักนี้
==นักแสดง==
== อ้างอิง ==
== แหล่งข้อมูลอื่น ==
แหยมยโสธร 3  เรื่องย่อ แหยมยโสธร 3
ภาพยนตร์ที่ออกฉายในปี พ.ศ. 2556
ภาพยนตร์โดยบั้งไฟ ฟิล์ม
ภาพยนตร์ไทย
ภาพยนตร์ตลก
ภาพยนตร์ภาคต่อ
ภาพยนตร์โดยสหมงคลฟิล์ม
ยายา ซาโนโก

ยายา ซาโนโก (Yaya Sanogo; เกิดเมื่อวันที่ 27 มกราคม ค.ศ. 1993) เป็นนักฟุตบอลชาวฝรั่งเศส ปัจจุบันลงเล่นให้กับฮัดเดอส์ฟีลด์ทาวน์ ในตำแหน่งกองหน้าตัวเป้า และทีมชาติฝรั่งเศส ในชุดเยาวชนอายุไม่เกิน 16, 17, 19, 20 และ 21 ปี
ในการแข่งขันรายการเอมิเรตส์คัพ 2014 ซึ่งเป็นการแข่งขัดนัดอุ่นเครื่องก่อนที่จะเปิดฤดูกาล 2014–15 ในนัดที่อาร์เซนอล พบกับ เบนฟิกา ที่สนามเอมิเรตส์สเตเดียม ซาโนโกยิงประตูให้กับอาร์เซนอลได้ถึง 4 ประตูด้วยกัน ทำให้อาร์เซนอลเอาชนะไปได้ 5–1
ซาโนโก ยิงให้อาร์เซนอลได้เป็นครั้งแรกในการแข่งขันจริง ในรายการยูฟ่าแชมเปียนส์ลีกฤดูกาล 2014–15 ในรอบ 32 ทีม ที่อาร์เซนอลพบกับ โบรุสซีอาดอร์ทมุนท์ ของเยอรมนี ที่สนามเอมิเรตส์สเตเดียม โดยเป็นผู้ยิงให้ทีมขึ้นนำในนาทีที่ 2 และจบลงด้วยชัยชนะของอาร์เซนอลไป 2–0
ในต้นปี ค.ศ. 2015 ซาโนโกได้ย้ายไปเล่นให้กับ คริสตัลพาเลซ ในแบบยืมตัวจนจบฤดูกาล และลงเล่นทันทีในพรีเมียร์ลีกนัดที่ 22 ของฤดูกาล ที่คริสตัลพาเลซเป็นฝ่ายเอาชนะ เบิร์นลีย์ ไปได้ 2–3 ที่สนามเทิร์ฟมัวร์ โดยซาโนโกได้รับใบเหลืองในนาทีที่ 75
ซาโนโกยิงประตูแรกให้กับคริสตัลพาเลซ ในรายการเอฟเอคัพรอบ 4 ที่คริสตัลพาเลซพบกับ เซาแทมป์ตัน ที่สนามเซนต์แมรีส์สเตเดียม ผลการแข่งขัน คริสตัลพาเลซชนะไป 2–3 โดยซาโนโกยิงได้ในนาทีที่ 21 และมีส่วนในการทำประตูแรกในนาทีที่ 11 เมื่อเป็นผู้ยิงจังหวะแรก แต่ไม่เป็นประตูเพราะติดการป้องกันของเฟรเซอร์ ฟอร์สเตอร์ ผู้รักษาประตูของเซาแทมป์ตัน และลูกฟุตบอลไปเข้าทางของมารวน ชามัก ซึ่งก็เป็นผู้เล่นเก่าของอาร์เซนอล ยิงเข้าประตูไป
จากนั้นเมื่อจบฤดูกาล ซาโนโกก็ได้ย้ายไปเล่นให้กับอายักซ์อัมสเตอร์ดัม ในเอเรอดีวีซี ประเทศเนเธอร์แลนด์ ด้วยการยืมตัวเป็นระยะเวลา 1 ฤดูกาล และยืมตัวต่อไปยังชาร์ลตันแอธเลติก ยิงได้ทั้งสิ้น 3 ประตู
หลังจบฤดูกาล 2016–17 ซาโนโกได้ย้ายไปยังตูลูซ ในลีกเอิง ด้วยสัญญา 3 ปี โดยตลอดเวลาที่เล่นให้กับอาร์เซนอลนั้น ในการแข่งขันจริง ซาโนโกยิงประตูได้แค่ประตูเดียว เป็นการยิงในรายการยูฟ่าแชมเปียนส์ลีก ฤดูกาล 2014–15 นัดที่พบกับโบรุสซีอาดอร์ทมุนท์เท่านั้น
==อ้างอิง==
== แหล่งข้อมูลอื่น ==
บุคคลที่เกิดในปี พ.ศ. 2536
กองหน้าฟุตบอล
ผู้เล่นในพรีเมียร์ลีก
ผู้เล่นสโมสรฟุตบอลอาร์เซนอล
บุคคลที่ยังมีชีวิตอยู่
ผู้เล่นสโมสรฟุตบอลคริสตัลพาเลซ
ผู้เล่นในลีกเอิง
โยเอล กัมเบล

โยเอล กัมเบล (Joel Campbell) มีชื่อเต็มว่า โยเอล นาตานิเอล กัมเบล ซามูเอลส์ (Joel Nathaniel Campbell Samuels) เกิดเมื่อวันที่ 26 มิถุนายน ค.ศ. 1992 ในกรุงซานโฮเซ เป็นนักฟุตบอลชาวคอสตาริกา ปัจจุบันได้เล่นให้กับสโมสรฟุตบอลเลออนในลิกา เอเมเอกิส ประเทศเม็กซิโก ด้วยสัญญายืมตัวจากโฟรซิโนเนกัลโช และทีมชาติคอสตาริกา และได้ย้ายไปเล่นให้กับสปอร์ติงลิสบอน ในปรีไมราลีกา ของโปรตุเกส แบบยืมตัว  โดยเล่นในตำแหน่งกองหน้าและปีก เมื่อยิงประตูได้ กัมเบลจะแสดงท่าดีใจด้วยการควักจุกนมขึ้นมาดูดเป็นเอกลักษณ์
กัมเบลถูกทีมอื่นยืมตัวมาตั้งแต่ปี ค.ศ. 2011 จนกระทั่งฟุตบอลโลก 2014 รอบแรก ในนัดที่คอสตาริกาพบกับอุรุกวัย กัมเบลสามารถแสดงผลงานได้ดี เมื่อเป็นฝ่ายยิงได้ 1 ประตู และส่งให้เป็นประตูอีก 1 ครั้ง ผลการแข่งขัน คอสตาริกาเป็นฝ่ายชนะไป 3-1 ทำให้อาร์แซน แวงแกร์ ผู้จัดการทีมอาร์เซนอลในฤดูกาล 2014–15 ได้เรียกตัวกัมเบลกลับคืนสู่ทีมในฐานะกองหน้า
แต่ในต้นปี ค.ศ. 2015 กัมเบลได้ถูกยืมตัวไปเล่นให้กับบิยาร์เรอัลในแบบยืมตัว จนจบฤดูกาลนี้ โดยเป็นหนึ่งในแผนการซื้อตัวกาบรีแยล เปาลิสตา กองหลังชาวบราซิลจากบิยาร์เรอัลมาอาร์เซนอลด้วย
กัมเบล มายิงให้อาร์เซนอลได้เป็นลูกแรกในพรีเมียร์ลีก ในฤดูกาล 2015–16 ในนัดที่ 11 ที่อาร์เซนอลเป็นฝ่ายบุกไปเยือนสวอนซีซิตี ที่สนามลิเบอตีสเตเดียม โดยได้ลงเป็นตัวจริงเนื่องจากทีโอ วอลคอตต์ และอเล็กซ์ ออกซ์เลด-เชมเบอร์ลิน ได้รับบาดเจ็บจากการเล่นลงลีกคัพเมื่อกลางสัปดาห์ก่อนหน้านั้น โดยยิงได้ในนาทีที่ 73 เป็นลูกที่ 3 ทำให้อาร์เซนอลเป็นฝ่ายบุกไปชนะ 0-3 
ในช่วงต้นฤดูกาล 2016–17 กัมเบลได้ย้ายไปอยู่กับสปอร์ติงลิสบอนในปรีไมราลีกาของโปรตุเกส ในแบบยืมตัวเป็นเวลาหนึ่งฤดูกาล และหลังเริ่มฤดูกาล 2017–18 ได้เพียง 3 นัด ก่อนการซื้อขายตัวผู้เล่นจะปิดลง กัมเบลก็ได้ย้ายไปเล่นยังเรอัลเบติสอีกครั้งในแบบยืมตัว
==อ้างอิง==
== แหล่งข้อมูลอื่น ==
บุคคลที่เกิดในปี พ.ศ. 2535
บุคคลที่ยังมีชีวิตอยู่
กองกลางฟุตบอล
กองหน้าฟุตบอล
บุคคลจากซานโฮเซ (ประเทศคอสตาริกา)
ผู้เล่นในลาลิกา
ผู้เล่นในพรีเมียร์ลีก
ผู้เล่นสโมสรฟุตบอลอาร์เซนอล
นักฟุตบอลชาวคอสตาริกา
ผู้เล่นในฟุตบอลโลก 2014
ผู้เล่นสโมสรฟุตบอลบิยาร์เรอัล
ผู้เล่นสปอร์ติงลิสบอน
ผู้เล่นในฟุตบอลโลก 2018
ผู้เล่นในคอนคาแคฟโกลด์คัพ 2021
ผู้เล่นในฟุตบอลโลก 2022
ประสิทธิ์ จุลละเกศ

นายประสิทธิ์ จุลละเกศ (5 เมษายน พ.ศ. 2457 - 14 ธันวาคม พ.ศ. 2524) เป็นอดีตรองประธานสภาผู้แทนราษฎรไทย อดีตผู้พิพากษา อดีตสมาชิกสภาผู้แทนราษฎรจังหวัดสงขลา 2 สมัย อดีตสมาชิกวุฒิสภา และอดีตที่ปรึกษานายกรัฐมนตรี
== ประวัติ ==
นายประสิทธิ์ จุลละเกศ เกิดเมื่อวันที่ 5 เมษายน พ.ศ. 2457 ณ บ้านตำบลวชิระ อำเภอดุสิต จังหวัดพระนคร เป็นบุตรคนสุดท้องของพระยาอภัยโภคารักษ์ (ชื่น จุลละเกศ) มารดาชื่อ ลำพู อภัยโภคารักษ์ (สกุลเดิม พิศาลบุตร) ซึ่งเป็นธิดาคนโตของเจ้าสัวกิม พิศาลบุตร กับนางตึก พิศาลบุตร และหลานปู่ของพระยาพิศาลศุภผล (ชื่น พิศาลบุตร) สำเร็จการศึกษาระดับชั้นมัธยมศึกษาปีที่ 8 จากโรงเรียนสวนกุหลาบวิทยาลัย จากนั้นได้เข้าศึกษาวิชากฎหมายที่โรงเรียนกฎหมายกระทรวงยุติธรรมซึ่งต่อมาได้โอนไปเป็นคณะนิติศาสตร์และรัฐศาสตร์ จุฬาลงกรณ์มหาวิทยาลัย จนสอบไล่ได้เป็น เนติบัณฑิต ในปี พ.ศ. 2476
นายประสิทธิ์ จุลละเกศ ถึงแก่อนิจกรรมเมื่อวันที่ 14 ธันวาคม พ.ศ. 2524 และได้รับพระราชทานเพลิงศพ ณ เมรุวัดมกุฏกษัตริยาราม เมื่อวันที่ 24 มีนาคม พ.ศ. 2525
==การทำงาน==
ภายหลังสำเร็จการศึกษา นายประสิทธิ์ ได้รับราชการศาลยุติธรรมเช่นเดียวกับพระยาอิศรภักดีธรรมวิเทต กรรมการศาลฎีกา ญาติผู้พี่ข้างฝ่ายบิดา ระหว่างปี พ.ศ. 2480 ถึงปี พ.ศ. 2490 โดยเริ่มทำงานในตำแหน่งผู้พิพากษาในกระทรวงยุติธรรม ก่อนที่จะเลื่อนตำแหน่งเป็น ผู้พิพากษาศาลแพ่ง จนต่อมาได้รับการแต่งตั้งให้ดำรงตำแหน่งผู้พิพากษาศาลจังหวัดพิจิตร และ ผู้พิพากษาศาลจังหวัดสงขลา ตามลำดับ
== งานการเมือง ==
ประสิทธิ์ เคยดำรงตำแหน่งประธานสภาเทศบาลเมืองสงขลา ก่อนที่จะได้รับการเลือกตั้งเป็นสมาชิกสภาผู้แทนราษฎรจังหวัดสงขลา และได้รับการแต่งตั้งเป็นรองประธานสภาผู้แทนราษฎร รวม 2 สมัย และหัวหน้าคณะผู้แทนไทยในการประชุมสหภาพรัฐสภา ณ กรุงริโอเดอแจไนโร ประเทศบราซิล เมื่อปี พ.ศ. 2501 ต่อมาได้รับการแต่งตั้งให้เป็นสมาชิกวุฒิสภา เมื่อปี พ.ศ. 2511-2514 รวมทั้งได้รับการแต่งตั้งให้ดำรงตำแหน่ง ที่ปรึกษานายกรัฐมนตรี (จอมพล ถนอม กิตติขจร) รวม 2 ครั้ง
ประสิทธิ์ เคยเป็นกรรมการบริหารพรรคธรรมสังคม ในปี พ.ศ. 2517
=== สมาชิกสภาผู้แทนราษฎร ===
นายประสิทธิ์ จุลละเกศ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 จังหวัดสงขลา
การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จังหวัดสงขลา ไม่สังกัดพรรคการเมือง
== เครื่องราชอิสริยาภรณ์ ==
== อ้างอิง ==
บุคคลจากเขตดุสิต
นักการเมืองไทย
รองประธานสภาผู้แทนราษฎรไทย
สมาชิกสภาผู้แทนราษฎรจังหวัดสงขลา
สมาชิกวุฒิสภาไทยแบบแต่งตั้ง
พรรคเสรีประชาธิปไตย (ประเทศไทย)
พรรคธรรมสังคม
บุคคลจากโรงเรียนสวนกุหลาบวิทยาลัย
นิสิตเก่าคณะนิติศาสตร์ จุฬาลงกรณ์มหาวิทยาลัย
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ท.ม.
ปกิต พัฒนกุล

ปกิต พัฒนกุล (เกิด 10 มิถุนายน พ.ศ. 2481) อดีตรัฐมนตรีช่วยว่าการกระทรวงมหาดไทย อดีตสมาชิกสภาผู้แทนราษฎรกรุงเทพมหานคร 2 สมัย อดีตสมาชิกวุฒิสภา และ อดีตสมาชิกสภาผู้แทนราษฎรแบบบัญชีรายชื่อ
== ประวัติ ==
ปกิต พัฒนกุล เกิดเมื่อวันที่ 10 มิถุนายน พ.ศ. 2481 ที่ อำเภอระโนด จังหวัดสงขลา เป็นบุตรของประพนธ์ และอรุณี พัฒนกุล สำเร็จการศึกษาระดับปริญญาตรี นิติศาสตรบัณฑิต จาก มหาวิทยาลัยธรรมศาสตร์
== งานการเมือง ==
อดีตเคยเป็นทนายความ  ก่อนที่จะลงรับสมัครเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้ง พ.ศ. 2529 และได้รับเลือกติดต่อกัน จนถึง พ.ศ. 2531 รวม 2 สมัย 
ปกิต เคยได้รับแต่งตั้งเป็นกรรมาธิการวิสามัญเพื่อศึกษาปัญหาและวิธีการดำเนินการออกหนังสือกรรมสิทธิ์ในที่ดินทำกิน หนังสือสิทธิครอบครองให้แก่ราษฎรที่ตั้งบ้านเรือนและทำมาหากินในเขตป่าสงวนแห่งชาติหรือเขตที่ดินสาธารณประโยชน์ เมื่อปี พ.ศ. 2529
ปกิต ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงมหาดไทย เมื่อ พ.ศ. 2533 ในรัฐบาลพลเอก ชาติชาย ชุณหะวัณ ต่อมา ได้รับการแต่งตั้งเป็นสมาชิกสภานิติบัญญัติแห่งชาติ เมื่อ พ.ศ. 2534 และ สมาชิกวุฒิสภา ใน วุฒิสภาไทย ชุดที่ 7 เมื่อ พ.ศ. 2539
ปกิต ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 53 สังกัดพรรคไทยรักไทย เมื่อ พ.ศ. 2544 แต่ไม่ได้รับเลือกตั้ง ต่อมาสุดารัตน์ เกยุราพันธุ์ ลาออก ปกิตจึงได้รับเลื่อนขึ้นมาเป็นแทน
=== สมาชิกสภาผู้แทนราษฎร ===
ปกิต พัฒนกุล ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กรุงเทพมหานคร สังกัดพรรคประชากรไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กรุงเทพมหานคร สังกัดพรรคประชากรไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย (เลื่อนแทน)
== เครื่องราชอิสริยาภรณ์ ==
== อ้างอิง ==
บุคคลจากอำเภอระโนด
ทนายความชาวไทย
นักการเมืองไทย
สมาชิกสภาผู้แทนราษฎรกรุงเทพมหานคร
สมาชิกสภาผู้แทนราษฎรไทยแบบบัญชีรายชื่อ
สมาชิกวุฒิสภาไทยแบบแต่งตั้ง
สมาชิกสภานิติบัญญัติแห่งชาติ
พรรคประชากรไทย
พรรคไทยรักไทย
บุคคลจากคณะนิติศาสตร์ มหาวิทยาลัยธรรมศาสตร์
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.